b"\n_START_ARTICLE_\nServei de xarxa social\n_START_SECTION_\nOrigen\n_START_PARAGRAPH_\nAl voltant del 2001 i del 2002 van comen\xc3\xa7ar a fomentar-se les xarxes socials. Per\xc3\xb2 no va ser fins al 2003 amb l'aparici\xc3\xb3 de Myspace, Friendster i Tribe que es van popularitzar aquestes xarxes. R\xc3\xa0pidament algunes empreses ingressaren en les xarxes socials com Google, el qual, el gener de 2004 va llen\xc3\xa7ar Orkut recolzant un experiment que un dels seus empleats realitzava durant el seu temps lliure. Aix\xc3\xb2 no es va acabar aqu\xc3\xad i el 2005 van ingressar tamb\xc3\xa9 Yahoo! 360\xc2\xb0 i altres. B\xc3\xa0sicament el funcionament comen\xc3\xa7a quan, una vegada muntat el suport t\xc3\xa8cnic, un grup d'iniciadors inviten a amics i coneguts a formar part de la xarxa social, cada membre nou pot portar-se amb ell molts m\xc3\xa9s membres fent el creixement exponencial de la xarxa social.\n_START_SECTION_\nTecnologies\n_START_PARAGRAPH_\nEl principal objectiu de les xarxes socials \xc3\xa9s facilitar l'addici\xc3\xb3 dels seus membres i aix\xc3\xad constituir-se com a agent social. Les tecnologies i aplicacions associades a les xarxes socials tenen com a principal objectiu cercar i compartir informaci\xc3\xb3 de tota classe. Es poden dividir en tres grans grups:\n_START_SECTION_\nComplementaris orientats a la tem\xc3\xa0tica espec\xc3\xadfica\n_START_PARAGRAPH_\nPer \xc3\xbaltim comentar que els sistemes complementaris orientats a la tem\xc3\xa0tica espec\xc3\xadfica varien en funci\xc3\xb3 de la xarxa social i s\xc3\xb3n adaptats a la interf\xc3\xadcie d'usuari. S\xc3\xb3n petites aplicacions que faciliten a l'usuari la navegaci\xc3\xb3 web per entreteniment o la cerca d'informaci\xc3\xb3, entre d'altres.\n_START_SECTION_\nXarxa social i Educaci\xc3\xb3\n_START_PARAGRAPH_\nLes xarxes socials (SNS, per Social Networking Sites en angl\xc3\xa8s) s\xc3\xb3n molt popular entre els estudiants, nadius digitals, sovint experts en l\xe2\x80\x99\xc3\xbas de Facebook, Myspace, Twitter i tantes altres plataformes. Se sap que aquestes eines faciliten l\xe2\x80\x99intercanvi d\xe2\x80\x99informaci\xc3\xb3 i la creaci\xc3\xb3 de grups i comunitats, aix\xc3\xad com la interacci\xc3\xb3 entre estudiants i professors._NEWLINE_D\xe2\x80\x99acord amb la teoria de la participaci\xc3\xb3 d\xe2\x80\x99Astin, l\xe2\x80\x99aprenentatge millora substancialment quan els aprenents estan implicats tant en els aspectes acad\xc3\xa8mics com socials de l\xe2\x80\x99experi\xc3\xa8ncia educativa. L\xe2\x80\x99autor defineix la implicaci\xc3\xb3 de l\xe2\x80\x99estudiant com \xe2\x80\x9cla quantitat d\xe2\x80\x99energia f\xc3\xadsica i ps\xc3\xadquica que dedica a l\xe2\x80\x99experi\xc3\xa8ncia acad\xc3\xa8mica\xe2\x80\x9d i declara que la qualitat i la quantitat de la participaci\xc3\xb3 influencia l\xe2\x80\x99aprenentatge. Els professors, per la seva banda, han de ser conscients de la qualitat i la quantitat d\xe2\x80\x99energia que ells posen en l\xe2\x80\x99ensenyament, i tamb\xc3\xa9 han de buscar aquells m\xc3\xa8todes que s\xc3\xa0piguen captar l\xe2\x80\x99inter\xc3\xa8s i l\xe2\x80\x99energia dels alumnes. D\xe2\x80\x99aqu\xc3\xad es despr\xc3\xa8n que l\xe2\x80\x99\xc3\xbas de les xarxes socials tingui una \xc3\xa0mplia acceptaci\xc3\xb3 en el m\xc3\xb3n acad\xc3\xa8mic universitari._NEWLINE_Tot i aix\xc3\xb2, les eines relacionades amb la Web 2.0, com ara blogs, wikis, marcadors socials, m\xc3\xb3ns virtuals, Youtube, Flick i les SNS sovint s\xc3\xb3n ignorades pels professors. Carosu & Salaway expliquen com l\xe2\x80\x99adopci\xc3\xb3 d\xe2\x80\x99aquestes eines en l\xe2\x80\x99educaci\xc3\xb3 \xc3\xa9s encara bastant desconeguda. En canvi, existeixen a la major part d\xe2\x80\x99universitats sistemes de gesti\xc3\xb3 de cursos (CMS), que normalment s\xc3\xb3n evitats pels estudiants i no arriben a cobrir es seus objectius perqu\xc3\xa8 totes les seves utilitats ja s\xc3\xb3n usades pels alumnes mitjan\xc3\xa7ant les xarxes socials. En efecte, sistemes com el Moodle o Blackboard no complirien els par\xc3\xa0metres d\xe2\x80\x99acceptabilitat segons el Technology Acceptance Model, TAM, ja que als estudiants no els agrada la seva interf\xc3\xadcie per navegar i els troben dif\xc3\xadcils de fer servir. Diversos estudis q\xc3\xbcestionen l\xe2\x80\x99\xc3\xbas d\xe2\x80\x99aquestes eines institucionals de gesti\xc3\xb3 acad\xc3\xa8mica que no s\xc3\xb3n acceptades pels estudiants, i n\xe2\x80\x99expliquen les raons del poc \xc3\xa8xit. Alguns autors han proposat l\xe2\x80\x99\xc3\xbas de Facebook com a CSM, i els resultats experimentals que han obtingut demostren que el sistema t\xc3\xa9 unes perspectives de futur molt m\xc3\xa9s brillants que les plataformes acad\xc3\xa8miques pr\xc3\xb2piament dites com a gestors de continguts i estructura d\xe2\x80\x99aula._NEWLINE_L\xe2\x80\x99inter\xc3\xa8s dels investigadors i acad\xc3\xa8mics pel paper de la tecnologia, i molt especialment de les SNS, en l\xe2\x80\x99educaci\xc3\xb3 universit\xc3\xa0ria s\xe2\x80\x99est\xc3\xa0 incrementant, aix\xc3\xad com el nombre d\xe2\x80\x99estudis dedicats al tema. La import\xc3\xa0ncia que tenen els processos socials d\xe2\x80\x99aprenentatge i les diverses formes d\xe2\x80\x99emprar els SNS per millorar l\xe2\x80\x99ensenyament i l\xe2\x80\x99aprenentatge es ressalten a Dunlap & Lowenthal.\n_START_SECTION_\nPlataformes de SNS amb projecci\xc3\xb3 educativa\n_START_PARAGRAPH_\nMolts articles estudien les possibilitats de Facebook en l\xe2\x80\x99aprenentatge, tant a nivell universitari com entre els adolescents, analitzant tant el seu possible impacti cognitiu com les oportunitats que ofereix per l\xe2\x80\x99elaboraci\xc3\xb3 de recursos educatius._NEWLINE_Pel que fa a Twitter, el seu impacte en l\xe2\x80\x99educaci\xc3\xb3 tamb\xc3\xa9 ha estat profusament tractat. Tot i aix\xc3\xb2, Junco et al. sostenen que l\xe2\x80\x99\xc3\xbas de Twitter esperona la col\xc2\xb7laboraci\xc3\xb3 en l\xc3\xadnia d\xe2\x80\x99alguns estudiants que d\xe2\x80\x99una altra manera no participarien de manera activa. De manera semblant, Rankin fa notar que la integraci\xc3\xb3 de Twitter com a eina de comunicaci\xc3\xb3 ha perm\xc3\xa8s a molts m\xc3\xa9s estudiants participar en les discussions de classe que abans. D\xe2\x80\x99altra banda, existeix un recurs educatiu basat en Twitter, Twiducate, que aprofita les capacitats d\xe2\x80\x99interconnexi\xc3\xb3 d\xe2\x80\x99aquesta xarxa social i les orienta expl\xc3\xadcitament a l\xe2\x80\x99educaci\xc3\xb3."